**NÁRODNÁ RADA SLOVENSKEJ REPUBLIKY**

**IV. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 1676/2008

**801a**

**Spoločná správa**

výborov Národnej rady Slovenskej republiky o prerokovaní **Vládneho návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (tlač 801)** vo výboroch Národnej rady Slovenskej republiky

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre zdravotníctvo ako gestorský výbor pri rokovaní Vládneho návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (tlač 801) (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky túto spoločnú správu výborov Národnej rady Slovenskej republiky o prerokovaní vyššie uvedeného návrhu zákona:

**I.**

Národná rada Slovenskej republiky uznesením č. 1066 z 23. októbra 2008 po prerokovaní Vládneho návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (tlač 801) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený materiál v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru NR SR

Výboru NR SR pre financie, rozpočet a menu

Výboru NR SR pre hospodársku politiku

a Výboru NR SR pre zdravotníctvo.

**II.**

Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

**Ústavnoprávny výbor Národnej rady Slovenskej republiky** prerokoval Vládny návrh zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (tlač 801) dňa 19. novembra 2008 a odporučil Národnej rade Slovenskej republiky návrh zákona schváliť so zmenami a doplnkami (uznesenie č. 531 z 19. novembra 2008).

**Výbor Národnej rady Slovenskej republiky pre financie, rozpočet a menu**  prerokoval Vládny návrh zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (tlač 801) dňa 19. novembra 2008. Výbor neprijali platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (výpis zo zápisnice z 19. novembra 2008).

**Výbor Národnej rady Slovenskej republiky pre hospodársku politiku** prerokoval Vládny návrh zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (tlač 801) dňa 19. novembra 2008 a odporučil Národnej rade Slovenskej republiky návrh zákona schváliť s pripomienkami (uznesenie č. 427 z 19. novembra 2008).

**Výbor Národnej rady Slovenskej republiky** **pre zdravotníctvo** prerokoval Vládny návrh zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (tlač 801) dňa 19. novembra 2008 a odporučil Národnej rade Slovenskej republiky návrh zákona schváliť so zmenami a doplnkami (uznesenie č. 129 z 19. novembra 2008).

**IV.**

Z uznesení výborov uvedených pod bodom III. tejto správy vyplývajú tieto pozmeňujúce a doplňujúce návrhy:

1. **V čl. I 2. bod** znie:

„2. V § 6 ods. 1 písmeno c) znie:

„c) prijíma poistné na verejné zdravotné poistenie (ďalej len „poistné“) a prerozdeľuje poistné,“.“.

Legislatívno-technická úprava; presun legislatívnej skratky za príslušné ustanovenie.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I sa vypúšťa bod 3**.

Ďalšie body vládneho návrhu zákona sa primerane prečíslujú.

Legislatívno-technická úprava, text bol zaradený medzi prechodné ustanovenia zákona.

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I sa vypúšťa bod 5**.

Ďalšie body vládneho návrhu zákona sa primerane prečíslujú.

Legislatívno-technická úprava, text bodu 5 bol zaradený medzi prechodné ustanovenia zákona.

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I 7. bode** sa na konci dopĺňajú tieto slová: „vrátane poznámok pod čiarou k odkazom 17a a 17b“.

Legislatívno-technická úprava.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre zdravotníctvo**

**gestorský výbor odporúča s c h v á l i ť**

**5.** **V čl. I sa za bod 18** vkladá nový bod 19, ktorý znie:

„19. § 11 sa dopĺňa odsekom 11, ktorý znie:

„(11) Ak rozpočet zdravotnej poisťovne na nasledujúci rozpočtový rok neschváli vláda do 31. decembra bežného roka, zdravotná poisťovňa je povinná hospodáriť tak, aby mesačné náklady nepresiahli disponibilné zdroje poisťovne a neprekročili 1/12 nákladov zdravotnej poisťovne predchádzajúceho rozpočtového roka v prepočte na jedného poistenca.“.

Ďalšie body vládneho návrhu zákona sa primerane prečíslujú.

Predkladanie rozpočtov na schválenie do vlády je súčasťou riadiaceho procesu a plní funkciu spätnej väzby. Schvaľovaním rozpočtov vo vláde dochádza k posilneniu kontrolného systému v oblasti verejných financií. Zdravotné poisťovne zriadené na vykonávanie verejného zdravotného poistenia hospodária s povinnými odvodmi, ktoré sú verejnými financiami, sú vedené na účtoch v Štátnej pokladnici a sú chránené pred exekúciou stiahnutím z účtu. Adekvátne k tomuto hospodáreniu musí zodpovedať aj kontrolný systém. Ak do 31.decembra nedôjde k schváleniu rozpočtu zo strany vlády, zavádza sa osobitný režim ako nástroj pre striktne obmedzené a efektívne čerpanie výdavkov.

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I 19. bode v § 14 ods. 3** sa slová „podľa bodu 4“ nahrádzajú slovami „podľa odseku 4“.

Legislatívno-technická úprava.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I sa za 19. bod vkladá nový 20. bod**, ktorý znie:

„20. V § 15 ods. 1 písm. b) sa slová „(§ 6 ods. 10 a 11)“ nahrádzajú slovami „(§ 6 ods. 9)“.

Ďalšie body sa primerane prečíslujú.

Legislatívno-technická úprava v nadväznosti na 7. a 9. bod návrhu zákona.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I sa za 20. bod vkladá nový 21. bod**, ktorý znie:

„21. V § 16 ods. 1 písm. h) sa slová „[§ 6 ods. 1 písm. i)]“ nahrádzajú slovami „[§ 6 ods. 1 písm. k)]“.“.

Ďalšie body sa primerane prečíslujú.

Legislatívno-technická úprava v nadväznosti na 3. bod návrhu zákona.

**Ústavnoprávny výbor NR SR**

**Výbor NR SR pre hospodársku politiku**

**gestorský výbor odporúča n e s c h v á l i ť**

**9. V čl. I sa za bod 20** vkladajú nové body 21 a 22, ktoré znejú:

„ 21. V § 15 ods. 2 písmeno b) znie:

„b) viesť v účtovníctve oddelenú analytickú evidenciu samostatne pre jednotlivé poistné druhy tak, aby sa celkové náklady a výnosy viedli osobitne pre verejné zdravotné poistenie, osobitne pre individuálne zdravotné poistenie a aby bolo možné zistiť hospodársky výsledok za každé poistné druhy samostatne.  Výdavky na prevádzkovú činnosť sú pri vyčíslení hospodárskeho výsledku súčasťou jednotlivých poistných druhov (§ 6a) a delia sa podľa toho, ktorého poistného druhu sa týkajú (verejného zdravotného poistenia alebo individuálneho zdravotného poistenia). Položky spoločné pre jednotlivé poistné druhy sa delia pomerne podľa podielu verejného zdravotného poistenia a individuálneho zdravotného poistenia,“.

Pôvodné znenie § 15 ods. 2 riešilo len pomer nákladov a výnosov za jednotlivé činnosti v súvislosti s vykazovaním hospodárskeho výsledku. Navrhované znenie upresňuje aj výdavky, na ktoré sa pôvodné znenie odvoláva, ale nijako ich nerieši.

„22. V § 15 ods. 6 sa v prvej vete za slová „Ak po splnení„ vkladajú slová „zákonných povinností podľa osobitných predpisov35aaa) a“.

Poznámka pod čiarou k odkazu 35aaa znie:

„35aaa) Zákon č. 595/2003 Z. z. o dani z príjmov v znení neskorších predpisov § 217 Obchodného zákonníka.“.

Ďalšie body vládneho návrhu zákona sa primerane prečíslujú.

Súčasná podoba zákona č. 581/2004 Z. z. hovorí o použití zisku výlučne na zdravotnú starostlivosť v rozsahu určenom osobitným predpisom a opomína povinnosť úhrady dane z príjmu a tvorby rezervného fondu. Navrhované znenie hovorí o možnosti použiť zisk až vtedy, keď sú splnené ostatné zákonné požiadavky .

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I sa vypúšťa bod 23**.

Ďalšie body vládneho návrhu zákona sa primerane prečíslujú.

Legislatívno-technická úprava, text bodu 23 bol zaradený medzi prechodné ustanovenia zákona.

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I bod 25** znie:

„25. V § 20 ods. 1 písmeno d) znie:

„d) prideľuje číselné kódy zdravotníckym pracovníkom a poskytovateľom zdravotnej starostlivosti na základe žiadosti,“.

Vypustenie slova „lekárom“ z vládneho návrhu zákona odstraňuje nesprávnosť v danom ustanovení, nakoľko lekár je tiež zdravotnícky pracovník.

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I sa vypúšťa bod 26**.

Ďalšie body vládneho návrhu zákona sa primerane prečíslujú.

Úprava súvisiaca s vypustením bodu 30.

**Výbor NR SR pre zdravotníctvo**

**gestorský výbor odporúča s c h v á l i ť**

**13. V čl. I. sa vypúšťa bod 30**.

Ďalšie body vládneho návrhu zákona sa primerane prečíslujú.

Vzhľadom na potrebu komplexného prepracovania navrhovaného § 20 ods. 2 sa bod 30 vypúšťa a úprava bude predmetom najbližšej novely zákona.

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I 30. bode sa v § 20 ods. 2 písm. b)** slová „skončenia platnosti povolenia na vykonávanie zdravotného poistenia“ nahrádzajú slovami „zániku platnosti povolenia“.

Legislatívno-technická úprava; zosúladenie terminológie s § 40 a so zavedenou legislatívnou skratkou v § 2 ods. 1.

**Ústavnoprávny výbor NR SR**

**Výbor NR SR pre hospodársku politiku**

**gestorský výbor odporúča n e s c h v á l i ť**

**15. V čl. I sa za bod 30** vkladá nový bod 31, ktorý znie:

„31. V § 20a ods. 1 písmeno a) znie:

„a) byť poskytovateľom zdravotnej starostlivosti, 41b)“.

V poznámke pod čiarou k odkazu 41b sa citácia „§ 3 ods. 1 písm. a) zákona č. 578/2004 Z. z.“ nahrádza citáciou „§ 4 zákona č. 578/2004 Z. z..“.

Súčasné znenie zákona č. 581/2004 Z. z. neumožňuje zamestnancom úradu – lekárom poskytovať zdravotnú starostlivosť v pozícii držiteľa povolenia ani v pozícii zamestnanca držiteľa povolenia.

Navrhovaná zmena umožní lekárom úradu vykonávať prax v pozícii zamestnanca držiteľa povolenia na prevádzkovanie zdravotníckeho zariadenia.

Lekári, ktorí vykonávajú dohľad na mieste nad správnym poskytovaním zdravotnej starostlivosti musia spĺňať zákonom stanovené odborné kritériá (§ 43 ods. 6 zákona č. 581/2004 Z. z.), to znamená, že by mali byť odborne spôsobilí vo svojom príslušnom odbore a mať min. 5 ročnú prax. V tejto súvislosti je potrebné upozorniť na skutočnosť, že lekár, ktorý nevykonáva prax dlhšie ako 4 roky v období 5 rokov, stratí podľa § 34 zákona č. 578/2004 Z. z. v znení neskorších predpisov odbornú spôsobilosť definovanú v § 33 tohto zákona, teda prestáva spĺňať jeden z predpokladov na výkon dohľadu na mieste nad poskytovaním zdravotnej starostlivosti. Lekár nevykonávajúci dlhodobo prax stratí časom prehľad o aktuálnom vývoji diagnostických a terapeutických postupov, nakoľko iba pasívne vzdelávanie nemôže plnohodnotne nahradiť osobné skúsenosti z praxe.

**Výbor NR SR pre zdravotníctvo**

**gestorský výbor odporúča s c h v á l i ť**

**16. V čl. I sa za bod 52** vkladá nový bod 53, ktorý znie:

„ 53. V § 67 ods. 3 sa vypúšťajú slová „a previesť poistný kmeň na inú zdravotnú poisťovňu“.

Ďalšie body vládneho návrhu zákona sa primerane prečíslujú.

Súčasné znenie § 67 ods. 3 spôsobuje nejasnosti pri aplikácii tohto ustanovenia v spojitosti s ustanovením § 61, ktorý upravuje prevod poistného kmeňa na inú zdravotnú poisťovňu a jeho podmienky.

Postavenie likvidátora je upravované najmä Obchodným zákonníkom, okrem ust. § 66 a § 67 zákona č. 581/2004 Z. z. V prípade zrušenia zdravotnej poisťovne rozhodnutím akcionárov, alebo zrušením povolenia na vykonávanie verejného zdravotného poistenia zo strany úradu, by mal mať jednoznačnú kompetenciu rozhodnúť o prevode poistného kmeňa na inú zdravotnú poisťovňu len úrad. V záujme odstránenia rozporov pri aplikácii a výklade ustanovení zákona č. 581/2004 Z. z. týkajúcich sa prevodu poistného kmeňa navrhujeme vypustenie časti citovaného ustanovenia. Navrhovanou úpravou by sa odstránili možné pochybnosti, nakoľko zo znenia zákona bude zrejmé, že prevod poistného kmeňa je oprávnený vykonávať len úrad pre dohľad.

**Výbor NR SR pre zdravotníctvo**

**gestorský výbor odporúča s c h v á l i ť**

**17. V čl. I bode 54** § 77a ods. 4 znie:

„(4) Konanie sa začína na návrh zdravotnej poisťovne. Ak zdravotná poisťovňa uplatňuje pohľadávku voči zamestnávateľovi, návrh musí obsahovať jeho názov alebo obchodné meno, sídlo a identifikačné číslo, ak je pridelené. Ak zdravotná poisťovňa uplatňuje pohľadávku voči samostatne zárobkovo činnej osobe, návrh musí obsahovať jej meno, priezvisko a bydlisko. O začatí konania úrad účastníkov konania neupovedomuje.“.

Podľa správneho poriadku o začatí konania je povinný správny orgán upovedomiť všetkých účastníkov konania. Vylúčením tohto ustanovenia sa odstránia potenciálne aplikačné problémy a zabezpečí sa zrýchlenie konania.

Vypustenie ustanovenia o fyzickej osobe - podnikateľovi odstráni duplicita, nakoľko táto je samostatne zárobkovo činnou osobou.

**Výbor NR SR pre zdravotníctvo**

**gestorský výbor odporúča s c h v á l i ť**

**18. V čl. I bode 54** sa § 77a dopĺňa odsekom 9, ktorý znie:

„(9) Konania začaté pred nadobudnutím účinnosti tohto zákona sa dokončia podľa doterajších predpisov.“.

Legislatívno-technická úprava, pre právnu istotu sa dopĺňa ustanovenie o tom, ako sa bude postupovať v už začatých konaniach.

**Výbor NR SR pre zdravotníctvo**

**gestorský výbor odporúča s c h v á l i ť**

**19. V čl. I sa za bod 57** vkladá nový bod 58, ktorý znie:

„ 58. Za § 85g sa vkladá § 85h, ktorý znie:

„§ 85h

(1) Zdravotná poisťovňa uplatňuje na úrade nárok na dlžné poistné, nárok na poplatok z omeškania z neodvedeného alebo oneskorene odvedeného poistného na zdravotné poistenie, na ktoré mala zdravotná poisťovňa nárok podľa predpisov účinných do 31. decembra 2004.

(2) Zdravotná poisťovňa vymáha pohľadávky na poistnom vrátane poplatku z omeškania z neodvedeného alebo oneskorene odvedeného poistného na zdravotné poistenie, na ktoré mala zdravotná poisťovňa nárok podľa predpisov účinných do 31. decembra 2004, na základe právoplatného rozhodnutia úradu.

(3) Úrad vydáva platobné výmery vo veciach poplatkov z omeškania, ak ide o pohľadávky na poistnom vyplývajúce z neodvedeného alebo oneskorene odvedeného poistného na zdravotné poistenie, na ktoré mala zdravotná poisťovňa nárok podľa predpisov účinných do 31. decembra 2004.“.

Zdravotná poisťovňa nemala zákonnú možnosť uplatniť na Úrade pre dohľad nad zdravotnou starostlivosťou nárok na dlžné poistné a poplatky z omeškania, ktoré vznikli do 31. 12. 2004, t.j. počas účinnosti zákona NR SR č. 273/1994 Z. z. zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní.

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. II 15. bode** sa slová „§ 11 ods. 8 písm. a p)“ nahrádzajú slovami „§ 11 ods. 8 písm. p)“.

Legislatívno-technická úprava.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre zdravotníctvo**

**gestorský výbor odporúča s c h v á l i ť**

**21. V čl. II 16**. bode sa v § 31h číslo „4,75“ nahrádza číslom „5“.

Návrhom sa zvyšuje sadzba poistného pre štát.

**Výbor NR SR pre zdravotníctvo**

**gestorský výbor odporúča s c h v á l i ť**

**22. V čl. III** sa slová „okrem § 27 ods. 2 písm. c) a d) v siedmom a ôsmom bode v čl. II a § 27 ods. 8 písm. a) tretí bod v desiatom bode v čl. II, ktoré nadobúdajú účinnosť 28. februára 2010 a okrem § 27a ods. 2 písm. b) a c) v jedenástom a dvanástom bode v čl. II a § 27a ods. 9 písm. a) druhý bod v štrnástom bode v čl. II“ nahrádzajú slovami „okrem čl. II bodu 6., 7. a 9., ktoré nadobúdajú účinnosť 28. februára 2010, čl. II bodu 10., 11. a 13“.

Legislatívno-technická úprava účinnosti; zosúladenie s bodmi v návrhu zákona.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre zdravotníctvo**

**gestorský výbor odporúča s c h v á l i ť**

**V.**

Gestorský výbor na základe stanovísk výborov k Vládnemu návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov odporúča Národnej rade Slovenskej republiky zákon **s c h v á l i ť s odporúčanými pozmeňujúcimi a doplňujúcimi návrhmi.**

1. Súčasne gestorský výbor odporučil hlasovať o bodoch **1 - 22** uvedených v IV. časti tejto spoločnej správy nasledovne

- o bodoch  **1 – 4, 6, 7, 10 – 13, 15 - 22 spoločne** s návrhom gestorského výboru **s c h v á l i ť**

- o bodoch **5, 9 osobitne**  s návrhom gestorského výboru **s c h v á l i ť**

- o bodoch **8, 14 osobitne**  s návrhom gestorského výboru **n e** **s c h v á l i ť**

2. Poveril spoločného spravodajcu výborov **Jozefa V a l o c k é h o** predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a návrhy v zmysle § 83 ods. 4 a § 84 ods. 2 zákona č. 350/1996 Z. z.

Predmetná spoločná správa výborov Národnej rady Slovenskej republiky o prerokovaní Vládneho návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (tlač 801a) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 134 z 25. novembra 2008.

Bratislava, 25. novembra 2008

**Viliam N o v o t n ý**

predseda

Výboru Národnej rady Slovenskej republiky

pre zdravotníctvo